
О Volapükans Valöpo! 


Äsä epenom Cifal in pened oka, keli ereidols dü yanul, binobs net u 
bevünet. Do binon net smalik, dalabon too kulivi, literati äsi jenavi 
lönikis. Bevü püks mekavik, Volapük labon fluni patik. 


Ven getols gasedi obsik mul pos mul, sevobs, das köv ninükon 
gasedi, bi su köv stanons pleidiko vödis: FLENEF BEVÜNETIK 
УОГАРОКА. Sis yels deg vöds at epubons. Ab anu stäpedöm, keli 
ägebob, ebrekon, ed emutob mojedön oni. Äsä ulogobs anikna, magod 
no äbinon ai klilik. Binos äs per flena gudik pos yels so mödiks! 


Ab äsa sevols oni gudiko, disin oba binon ad propagidön Volapüki ai. 
Sekü atos, edunob propagidömi nulik ad kleibön sui kövs, ed ologols 
mäki nulik su köv, kel ninükon gasedi at. 


Ad kis dünon-li Volapük? Мак nulik nunon alane, das Volapük 
binon balido pük bevünetik, e das stud ota dünon fovo ad gudükumön 
täläkti. 


Ekö vödem Volapükik: „Vilols-li gudükumön täläkti olas? If si, 
lärnolsöd Volapüki. Рік at bevünetik opluükon mödo visedäli olsik. 
Kvyaliets somik tirädons mesedi gudik е vobädons kotenükami dibik. 
Pats mödikum de 24 Staniwell Rise, Scunthorpe, DN17 1TF, Linglän.” 


Ya etradutob löpikosi ini Deutänapük, Fransänapük e Linglänapük. 
Potacalans, äsi penediblinans, ed i utans, kels fädo ologons kövis, 
oseivons Volapüki. 


Valikosi Gudikün Oles ed Olikanes / 


selom 

СКАМАТАСІЛ, 


Volapükaflen nulik vilom sevön, Кікойо äzesüdos ай геуійӧп Volapüki 
rigik ela Johann Martin Schleyer. Sagom, das nog dabinons flens 
Volapüka, kels neai ezepons revidi at. 

Pösod gudikün ad gespikön säki at binom revidan it, sevabo: Dokan 
Arie de Jong. Ekö vöds oka:- 


»„Dinäds difik ekodons, das mödikans edeflekons okis de Volapük, e das 
pük at eperon mödikosi fluna okik. Bal kodas atosa sio ebinon fomam 
vödas, e pato fomam koboyümavödas. Pö fomam vödas nulik e pö 
fomam koboyümavödas, el ‘Schleyer’: datikan letälenik Volapüka 
sevabo ägebädom brefükamis somik, das vöds at tefü licin okas ivedons 
fikuliko sevädoviks. Dub atos vöds nulik Volapüka ivedons fikuliko 
memidoviks ed älonülons memäle flagis vemo töbikis. Kludo if 
ävilobsöv, das Volapük ödageton dönu in kosäd bevünetik pladi, kel 
duton lü ok, e keli i meriton, täno mu balido vödastok Volapüka 
ömutonöv paxamön е pamenodön utöpo, kö özesüdosöv. Ab bi fomam 
vödas klülo söton pastabön dub noms gramatik kuratiko pelonöls, id 
äzesüdos ad revidön staböfo gramati Volapüka. Bligädi at, sevabo : e 
revid gramata e revid vödas Volapükik edunikob. Bü del 3lid mäzula 
yela 1929, kludo tü timül mö yels ebo luldegs pos datik Volapüka fa 
‘Johann Martin Schleyer,’ vobod oba äblümon. 


Ün prilul yela 1929 evisitob söli : ‘Profäsoran Dr. Albert 
Sleumer,’ cifal Volapükanefa ä dilekan Volapükakadäma ad jonön оте 
vobodi oba, ed ün setul yela ot obs bofik evegobs lü ‘Wienacht’ (in 
Jveizän) ad bespikön us ko söl : ‘J. Ѕргепрег’* vobodi oba е dinädis 
votik Volapüki tefölis. Pläamü dins anik äkanoy baicedön tefü ceds 
obik. Votükamis anik, kels äzesüdons, elüblinob ini gramat ed ini 
vödabuk, ven äbinob dönu in lomän oba*, sodas gramat at gegivon 
utosi, kelosi elonobs kilo fifümiko pö kobikam obas in ‘Wienacht’ de 
del 17id jüesa del 19id setula, yela 1929. 

(Noet redakana: Lomän dokana de Jong äbinon Nedän; Söl Sprenger 
äbinon man liegik, kel ävilom propagidön Volapüki me monem oka). 

RIMOD ЅРАКІК 


Ai ävilof kolkömön späki. 

Ya ivisitof kasedis vönik; 
Vano! Ві us по älogof mäki. 
Älönedons deadanöps gönik, 
Neito – vano! Äfövof säki 
Valöpo da län pö vestigs lönik. 


Ün göd seimik äbinof in cem; 

Äreidof buki mu späkiki. 

Sunädo pubon man – utan пеп nem. 
Säkom ofe me vög mu fäkiki: 
„Kredol-li pö späks?” Ägespikof vom: 
„Fümiko no!” е тап änepubom! 


LAE SE SEE SEE SEE E E E 62 


1 ТОСОМ-Ш МІЕМІ? 
Еа jiel Christina Rossetti 


Kin elogon-li vieni? Kin elogon-li vieni? 
Ni ob, ni ol. Ni ol, ni ob. 

Ab ven bledem dremon, Ab ven bims biegons, 
Us vien binon. Usao golon vien. 


LAE SE SE SEE SE E E E E E a E E 2 


TUVEDOT RÄTA YANULA 


Kikodo Lamerikänans gebons-li sobi mödikum ka Nedänans? 
Bi dabinons Lamerikänans mödikum, ka Nedänans! 


Ekö rät nulik: Lel su lulak telon tefü gretot tü del alik. Neodon delis 
teltum ad fulükön lulaki. Kitimo lulak obinon-li lafafulik? 

АІ ÄVILOB ЅІЛРӦМ... 


Pluamanum ођаѕ labobs seni, das vilobs slipikön pos neit mu 
latik. Ab kisi dunolöv-li, if, del pos del, steifülol ad galön уеп neodol 
ad dunön vobodis mu veütikis? 


Jiel ‘Julie Tideswell’ sevof legudiko, vio atos kanos fikulükön 
lifi nomik. Äpenemof trögiki e stupädiki, e flens äsagons, das äbinof 
dis flun drogas, bi äslipikof in tops bisarikün. 


Labof sanasäkädi, sevabo? ‘narkoläpsid; jenöfo kanof 
slipikön seimo e seimüpo; lindifos, kisi dunof. Slipatup ofa 
sinifon, das igo if islipof ädelo dü düps teldeg, kanof too slipikön 
sunädo. 


Bäldotü lifayels degfol, el Julie’ ädasevof, das iłabof säkädi 
somik. Äslipikof іп tidacem ed igo äfalof de stul ока. Tidans ofa 
änunons pales ofa, das no äbinof küpälik, bi äslipikof dü tidadüps. 
Pö niver, säkäd igretikon. Äslipikof so suvo, das ti iperof pladi oka 
us. 


El Julie’ ägolof ad konsultön sanani, kel äsagom, das säkäd 
ofa äbinon sek züäda niverik e voba tu mödika. Ab säkäd ofa 
äbadikumon, ed igo islipikof dü täv su plad pödik motorasaikula! 
Dü vobabespik pimükükof ven islipikof id us. Imutof i klemön vobi 
as sekretan, bi ädredof ai ad slipikön ven ävabükof toodi. 


„No äkanob kipön vobodi потік, e fino ävedob voban büfik ~ 
seko äbinob in top bal te dù vigs anik е nek ga äküpedon osi if 
äslipikob ѕетікпа. АКапор аі sagön, das äbinos plödakösömik. 
Ab bi säkäd at äfövon ai, ätikob, das kod atosa äbinon jenöfo naüt 
in bür. Sekü atos, äprimob ad padafomön as lekälädan. Do anu 
vobob in malädanöp as lekälädan, büä pädaceidol, äslipikob suvo 
in malädanacems. As säkusadakod, samo, äsagob, das äsufob 
migräni, u äcedidob, das äbinob sveniälik. Ästeifülob vemo ad 
galön: äskutob logodi oba me vat, änüpladob tamedis ini kaf oba, 
ed äknibob küidis oba ѕоуето, das äsufob blütotis nejönik.” 

„Ab vaniko. Fino jikontrolan äküpedof osi, e sosus isäkof 
obi, уа valikos ägudos lä ob, idrenob süpo lo об poso isludob ad 
dunön bosi tefü fikul at. Läbo ästudof slipitupis, ed äsevof bosi dö 
atos. Äflagof obe ad visitön sanani oba. 


Sanan äbinom mu yufiälik. Ikomandom obe ad rajanön 
konsälidadüpi ko patädan, e do imutob stebedön timi lunik, ifrutos 
obi mödo. 


Fino pävüdob fa patädan ad stebön in malädanöp dü neit 
bal, sodas äkanom kontrolön slipasamis obik; sekü atos, päceidob 
as narkoläpsidan.” Anu el ‘Julie’ slugof piluli bal a del, kel galükon 
ofi. 


„Piluls, äsi yuf sanana obik e malädanöpa, egivons obe lifi 
nulik. Nen ons no kanoböv vobön u kosädön ko votikans. Matan 
oba pänofülom, bi äslipikob ven äbinobs kobo: äcedom, das 
pänaütob sogü от. Yels ebinons mu fikuliks pro ob; sekü säkäds 
oba, äsufob timis nenkurada, bi no äkanob ai galön. Ven mens 
änemons obi pösodi trögik, äbinos mu dämabik obe, bi no 
ädasuemons, das ökanos binön bosi fefikum. 


Bü nelunüp ekolkömob julafleni büik, kel äsagof? „Ätikobs, 
das äbinol dis flun drogas, bi ai äslipikol. Ed atos jonos nennoli 
menas dö stad at. 


Pleidob, bi по eperob cali oba ѕекӣ fikuls ора. Jikälan in 
malädanöp timü lekäl oba, äsäkof obi tefü vob oba, Ven ägespikob 
ofe, das äbinob lekälädan, päsüpädof, bi, äsä äsagof, 
narkoläpsidans plöpons nesuvo pö cal, bi no kanons studön saidiko 
ven аі slipikons. Binos äsif petakedükoy-la, e sosus galikoy, no 
kanoy futagolön, bi lögs binons so fibiks. Zuo slipikoy dibikumo e 
primoy sunädo ad drimön.” 


Do sanastad ela ‘Julie’ no kodon ofe fikulis plu, labof demädi 
pro utans, kels labons malädi at nen sevön osi. Ab yuf dabinon pro 
narkoläpsidans; anu el Julie vabükof toodi love fagots gretik! 

TREN LÜ ДЕП, ‘CAPELLA’ 
Fa hiel Wilfred E. Reeve 


Valikans, kels kösömons ad tävön nomädiko medü tren 
bevü dom е йг okas, nendoto olabons plaki ot ad logön, del pos 
del, ketävanis ot. Suvo geboy onis te ad sevön, va latikoy. 
Binos mu bisarik, das kosäd ko ketävans somik difon bevü 
pösod bal e pösod votik. Ko anikans vifo flenikoy; votikans 
blibons te sevädans, kels spikons dö dins pemiedüköl lifa опѕік; 
mödikans spikons te dö famül onsik, votikans te dö büro. Ab 
dabinons nog votikans, too, kelis kolkömoy suviküno, ab – sekü 
kod по pesevöl – neai jonons mali smalikün, das elogons okis 
büo. Seadoy in tren nilü ons, ab blibons аі nesevädans lölöfik. 


Dü yels mödik ätävob bevü zifil ‘Capella’ e cifazif, ab tü soar 
et, ägetävob lü dom obik tö ‘Capella.’ Tren äbinon saido fulü 
mens. Bevü ons äbinon balan, keli ämemosevob, do neai 
ispikotobs ойе. Äseadom oki nilü ob ed äprimom ad reidön 
soaragasedi. Elükömöls lü zifil Rhodomon, mens valik in 
diläd obsik ädexänoms, plä man at ed ob. Vom bäldik labü 
herem gedik änükömof ini diläd, ed äseadof oki in gul ta ob. 
Pos minuts anik, vom äsäkof obe: 

»Verätob ad tikön, das tren at vabon lü ’Capella?” 
Älülogob ofi laidiko dü sekuns anik büä ägespikob ofe: 
„511 tren at vabon lü ‘Capella.’ 

Ädanof obi e no äspikof plu. 

Pos tim brefik, too, äsagob ofe: „Lödol-li tö ‘Capella?” 
Älülogof obi ed ägespikof : „No!” 

„АБ sevol-li zifili at?” 


„Si” 


Ва älödol-li tö ‘Capella’ büo?” 

Äjinof pasüpädön, das älaidulob ad besäkön ofi, e flanao loga 
obik, äküpedob, das man nilü ob id äjinom paneodülön fa spikot 
obas. Vom äzogof dü timül ed ägespikof fino: 

„81! Bü lunüp älödob tö “Capella.” 

„Pals ola no plu belödons-li zifili?” 

Vom no äjonof sidini, ab dredi, ven äbespikob ofi, e man 
äkögom boso ad jonön neodüli oma. _ Мот ägivof obe 
lebeganotodoti, too äfovob ad lülogön ofi. Äjinof äs nim pefanöl, 
ab fino äsagof, ti seifölo:[ 


„Bofikans edeadons.” 


Dü minuts anik äseiloy in diläd, ab dönu äklienob obi lü vom 
labü herem gedik ed äsagob: 


„E matan olik-li?” 
Älülogob obi me logs sunädo flamöls: 
„Id om edeadom.” 


Suno älükömobs lü “Capella.” Vom änexänof, ab äblibob іп gul 
oba. Sosus tren dönu ämufon, man esagom obe: 


„Тор et äbinon “Capella.” 
„Si! top et vo äbinon “Capella.” 
„АБ sis yels deg seväda obsik, ai änexänol tö Capella.” 


„Dü ti yels luldeg änexänob tö ‘Capella, ab adelo otävob 

lü “Venuto.” 

„Кікойо äbespikol-li so sufidalaiduliko vomi еї?” 

„Bi binof matan oba.” 

„Matan ola-li?” 

„Si! No elogob ofi sis yels foldeglul. Dü tim et ekolkömob 
vomi yunik, kel äbinof läb soelik lifa obik. Matan oba etüvof 
kosädi obas, ed ün del seimik ekolkömof ofi in dom obsik. 
Äzanof vemo e fino matan obik egleipof neifi ed edeadükof löfäbi 
oba. Äbinof іп fanäböp dü yels degluI. Pos libükam ofa 
isteifülob ad tuvön ofi, ab neplöpo jü adel. Imemosevob ofi nen 
fikul, ma jino no isevof obi. Anu, ga niludob, das ovisitof domi 
obik.” 

„E kikodo tävol-li lü ‘Venuto?’ 


„Bi blod löfäba oba lödom us, е dalabom pistoli. Ekö! 
elükömobs lü “Venuto.” 


Enexänob in stajon. Man äklienom oki se fenät, ed ävokädom: 
„Onunob poldabüri.” 


„Lindifos obe. No sevol ni nemi, ni ladeti oba.” 
E tren ädevegon de ‘Venuto.’ 
ооосооцоиооиоонвав 
КОМ NENYUFIK 
Lefilapoldans ädedietoms plu Ка düpi bal ай savön kuni, kel ifalon ini 


svimöp! Міт äbinon nenyufik іп svimöp at privatik nilü zif ‘Taunton’ 
(Linglän) Fino äkanoy setirön oni se vat. Kun änenviodon. 


